لعبة ماريو جولة حول العالم
ماريو هي لعبة الطفولة من الصغر واحنة نلعب ماريو بهواي اصدارات منها اصدارات البلي او اصدارات الحاسبة او اصدارات الموبايل, ما ماتت هاي اللعبة ابد لأن هي لعبة حلوة وبسيطة وتشتغل بأي مكان ما تحتاج مواصفات او شي عالي لهذا السبب هي مشهورة وهي نزلت بوقت ما جان اكو العاب هواي.
بهاي اللعبة ماريو واصدقاءة راح يفترون حول العالم وبالاخص مدن العالم المهمة, وراح يكون كل اسبوعين فد مهمة حلوة, وكل مكان تزورة انت "ماريو" او الي ويا راح يصيرون او ياخذون نفس اللبس مال المدينة الي بيها, وهالشي كلش حلو.
لعبة لا نهاية يعني ما تخلص طريقة لعبها كلش سهلة لأن انت مراح تحتاج أكثر من اصبع واحد لأن تكدر تروح يمنة او يسرة او عملية انجراف او اي شي ثاني,
هاللعبة بيها هواي اوضاع من الاوضاع هو وضع الهيجان او رفع الحرارة الي يصير بيها حرارة عالية وواعلى طاقة ممكن يوصل الها اللاعب, وطبعاً هالوضع ما يستمر دائماً بس فترة زغيرة وبعدها يخلص.
لازم تفوز بالسباقات علمود تكدر تطور من الشخصية, وطبعاً السباقات بيها سيارات او طيارات شراعية ولازم تكمل التحديات الي موجودة على الجانب.
أكو وضع مقارنة بين اللاعبين الي موجودين بالعالم كلة وبين لعبك انت وراح تعرف وين ترتيبك.
نزل اللعبة وكول لأصدقائك عليها لان لعبة جديدة وحلوة.